
Astudiaethau Proffesiynol ac Addysgeg: Arwain y Dysgu: beth, sut a pham ydw i'n addysgu?

Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd. Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Rhan 1 
	Templed Profiad Proffesiynol 1:
	

	Safon Addysgeg
	Asesu ar gyfer dysgu

	Beth wnaethoch chi a pham?

	Cynlluniais wers iaith, llythrennedd a chyfathrebu ar ysgrifennu bywgraffiad ar Roald Dahl I fy nosbarth Blwyddyn 5 a 6. Dechreuais y wers yn defnyddio strategaethau Asesu ar Gyfer Dysgu i asesu dealltwriaeth flaenorol y disgyblion, lle wnaethant greu ffeil ffeithiau ar Roald Dahl. Roedd hyn wedi helpu sicrhau eu bod nhw'n barod i symud ymlaen i ysgrifennu Bywgraffiad. Llwyddodd y disgyblion i ateb y cwestiynau, felly symudais ymlaen i fodelu sut i ysgrifennu Bywgraffiad. Yna fe wnaethant wneud meini prawf llwyddiant ein hun fel dosbarth, Roedd hyn wedi cadarnhau dealltwriaeth y plant o beth yw Bywgraffiad. Yna darparais fatiau geiriau a thempledi cynllunio bywgraffiad a oedd wedi'u gwahaniaethu i ddisgyblion Grŵp coch a disgyblion Grŵp Melyn a Gwyrdd. Roedd y dasg yma wedi herio’r disgyblion i feddwl am y ffeithiau a wnaethant gasglu yn y wers flaenorol. Ar ddiwedd y wers fe wnaeth y plant asesu cyfoedion, wrth ddilyn y meini prawf llwyddiant.

	Beth rydych chi wedi’i ddysgu?

	Dysgais o’r profiad yma bod disgyblion yn mwynhau ymgymryd â heriau a gemau. Llwyddodd y mwyafrif o ddisgyblion o Grŵp Gwyrdd a Grŵp Melyn i ateb y cwestiynau ar ddechrau’r wers yn gywir sy'n arddangos eu bod yn medru cymhwyso'u gwybodaeth flaenorol i ateb cwestiynau.  Arsylwais nifer o'r disgyblion yn edrych yn ôl ar eu ffeil ffeithiau (gwaith blaenorol) i'w cefnogi ymhellach, ac felly credaf efallai gall herio gan ddefnyddio’r strategaethau AagD hyrwyddo datblygiad o ddysgwyr annibynnol. Roedd rhai yn gwrp Gwyrdd wedi mynd ati i herio’u hun wrth ymchwilio am fwy o ffeithiau i ychwanegu yn ei bywgraffiadau. Darparodd y cyfleoedd yma i blant herio ei hun yn ogystal ag adnabod ei thargedau wrth iddynt hunan asesu/asesu cymeiriad. Dysgais fod disgyblion yn mwynhau edrych ar waith eu cyfoedion a helpu i gilydd i gyrraedd ei thargedau. Er hyn gwelaf fod Grŵp coch (gallu is) wedi gweld hyn yn heriol ac nad oeddent yn gallu adnabod ei thargedau. O achos hyn byddaf yn ceisio sicrhau fy mod i'n trafod gyda grŵp coch y meini prawf llwyddiant yn fwy manwl er mwyn sicrhau eu dealltwriaeth. 

	Beth nesaf?

	Yn yr achos yma, mae'n ymddangos bod cwestiynu a herio'r disgyblion ar ddechrau gwers wedi hyrwyddo eu datblygiad ac wedi helpu iddynt ddatblygu i fod yn ddysgwyr annibynnol. Ffaith hysbys yw bod strategaethau AagD yn ffordd bwysig o ddarganfod os mae’r dysgwyr yn deall amcan y wers yn ogystal â helpu iddynt ymgorffori'n effeithiol yn ystod y gwersi (Cambridge International Education Teaching Team, d.a.). O ganlyniad, byddaf yn parhau i ddefnyddio strategaethau AagD yn effeithiol yn y dosbarth wrth sicrhau fy mod yn gwahaniaethu'r Meini prawf llwyddiant wrth drafod gyda’r disgyblion sydd ddim yn deall.



	Templed Profiad Proffesiynol 2:
	

	Safon Addysgeg
	Profiadau dysgu cyfunol


	Beth wnaethoch chi a pham?

	Cynlluniais wers ar gyfer maes dysgu a phrofiad y Celfyddydau mynegiannol lle'r oedd fy nosbarth blwyddyn 5 a 6 yn mynd allan i'r awyr agored a chasglu deunyddiau naturiol megis dail, cerrig a brigau i greu portread o gymeriad o’r chwedl Culhwch ac Olwen. Dechreuais y wers wrth dangos deunyddiau naturiol ac yna gofyn sut fyddwn yn gallu defnyddio rhai’n er mwyn creu portread o’r cymeriadau. Nu’r plant yn ymgysylltu’n dda ac yn adnabod amcan y wers. Cynlluniais brofiadau cyfunol yn y wers yma er mwyn helpu’r dychymyg y plant a sicrhau eu bod yn cael profiadau tu allan i'r ystafell ddosbarth. Llwyddodd y disgyblion i greu darluniau o’r cymeriadau gan ddefnyddio amryw o ddeunyddiau. Roedd y plant wedi mynd ati i dynnu llun ar ipad o’u portreadau a rhannu ar hwb. Wedyn, roedd y plant wedi printio a gludo o fewn eu llyfrau ac yn eu nodi. Roedd pob grŵp yn llwyddiannus yn y wers ac wedi cydweithio’n arbennig.

	Beth rydych chi wedi’i ddysgu?

	Dysgais o’r profiad yma bod disgyblion yn mwynhau ymgymryd â heriau yn yr awyr agored. Yn fy nosbarth roedd gennyf tri phlentyn ADY. Roedd y tair yma wedi serennu yn y wers ac wedi mwynhau. Roeddent yn llwyddiannus yn y dasg ac wedi deall amcan a meini prawf llwyddiant y wers. Yn ogystal â hyn, roedd yn glir bod y plant i gyd wedi mwynhau fod allan yn awyr agored yn chwilio am ddeunyddiau i greu darlun creadigol. Arsylwais fod y plant wedi datblygu gwerthfawrogiad a pharch tuag at natur. Yn ogystal â hyn gwelais fod y plant wedi cydweithio gyda’i gilydd yn well tu allan na fyddant wedi yn y dosbarth. Roedd y plant wedi rhannu adnoddau a chydweithio gyda’i gilydd sydd yn sgiliau bywyd hanfodol. Gwêl bod y sgiliau yma wedi cael ei hymestyn trwy ddysgu yn yr awyr agored. 

	Beth nesaf?

	Y camau nesaf ar gyfer fy natblygiad yw sicrhau fy mod i yn gwneud fwy o wersi sydd yn hyrwyddo profiadau dysgu cyfunol. Yn ogystal â hyn byddaf yn sicrhau fy mod yn cynllunio fy ngwersi’n addas ar gyfer y disgyblion ADY sydd yn fy nosbarth. Roedd gwneud hyn wedi sicrhau cynnydd i'r disgyblion yn enwedig i un plentyn ADY penodol sydd ag Aspergers. Fe wnaeth y plentyn yma yn ystod y wers cymryd camau enfawr megis cydweithio gyda gweddill y dosbarth a chymryd rhan mewn gwers dosbarth cyfan. Byddaf yn dal ati i gynllunio gwersi yn yr awyr agored yn ogystal cynllunio tuag at ddiddordeb y plant. Dywed rhai, os oes gan blant ddiddordeb, byddant yn dysgu (Broderick a Hong, 2020). Yn ogystal â hyn mynega rhai bod hyder a hunan-barch yn cael eu codi os cynllwyniwyd athrawon gwersi dydd ymwneud a diddordebau ei disgyblion (Broderick a Hong, 2020). 



	Templed Profiad Proffesiynol 3
	


	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Cynlluniais wers Celfyddydau mynegiannol i fy nosbarth Blwyddyn 5 a 6 lle'r oedd y plant yn cynllunio poster i ddenu pobl I Sir Gaerfyrddin. Yn y wers flaenorol fe wnaethom 7 Rhyfeddod y byd ac fe wnaeth plentyn gofyn a oes ‘7 rhyfeddod Cymru?’ O achos hyn fe ofynnais iddynt a hoffent wneud wers ar lefydd yn ei’n ardal leol ac roedd pawb yn awyddus. Dechreuais y wers yn gadael y plant i ymchwilio mewn i lefydd yn Sir Gaerfyrddin. Daethom 'nôl at ein gilydd i drafod y llefydd penodol ar gwestiynau canlynol ‘Beth oedd yn ddiddorol amdanynt? Pam byddai pobl eisiau mynd yno?’ Roedd hyn wedi sicrhau bod y plant wedi gwneud ymchwil dilys ac yn deall y dasg. Yna fe wnes i fodelu enghraifft o boster i ddenu pobl I Sir Gaerfyrddin. Fe wnaethom drafod yr iaith a defnyddir a beth sydd yn creu poster da. Yna I wahaniaethu fe ddarparais fat geirfa i ddisgyblion Grŵp Coch.

	Beth rydych chi wedi’i ddysgu?

	O'r profiad yma, dysgais fod disgyblion yn mwynhau ymgymryd â gwersi sydd ymwneud a chyd destunau bywyd go iawn. Gwelais fod y plant yn ysgogol yn y wers i gyflwyno’r dasg ac yn edrych ymlaen tuag at ymchwilio. Roedd pob grŵp gallu wedi ymgysylltu’n dda yn y wers. Gwelais fod y plant wedi gafael mewn syniadau’r dasg yn haws ac yn fwy effeithiol ac roeddent wedi dangos diddordeb yn y dasg. Galluogodd y wers yma i'r plant i gysylltu eu dysgu â’u bywydau eu hunain a’r byd o’u cwmpas. Roedd y wers yma wedi bwrw 4 diben ac roedd y plant wedi gallu penodi hyn wrth i ni drafod pa sticer diben ydy’r wers hwn yn cysylltu gyda. Gwelais fod dysgu am lefydd lleol a’u hanes yn gyfrwng pwerus i gefnogi disgyblion i ddeall bod gan eu cymdogaeth a phobl yn union fel nhw gysylltiad â hanes cenedlaethol a byd-eang. Rhoddir y wers cyfle i’r disgyblion arddangos eu dysgu trwy greu'r poster.

	Beth nesaf?

	Yn ystod fy mhrofiad dysgu proffesiynol byddaf yn dal ati i gynllunio gwersi sydd ag cyd-destunau bywyd go iawn. Gallaf yn y gwersi dilynol wedi darparu cyfle ar gyfer gwaith maes yn yr ardal leol. O hyn, gall y plant ymweld ar lefydd a ymchwiliwyd i yn ogystal â dysgu fwy am hanes i gymuned.  
I ehangu'r profiad yma gallaf dro nesaf gwahodd bobl yn y gymuned i fod siarad â’r disgyblion ynghylch y llefydd lleol er mwyn i'r plant dysgu amdanynt. Hefyd gallaf ddod â rhai erthyglau o bapurau newydd lleol neu genedlaethol i mewn i addysgu am y gymuned leol. Gallaf roi’r plant mewn grwpiau a chaniatáu amser iddynt ddarllen yr erthyglau a thrafod gyda'i gilydd er mwyn deall yn well.




	Templed Profiad Proffesiynol 4
	Gwrando ar gerddoriaeth ( tair sain gwahanol) a paentio golygfa o chwedl Culhwch ac Olwen. 

	Safon Addysgeg
	Themâu traws-gwricwlaidd


	Beth wnaethoch chi a pham?

	Cynlluniais wers Celfyddydau Mynegiannol a themâu trawsgwricwlaidd iaith llythrennedd a chyfathrebu. Yn y wers roedd y plant yn gwrando ar dair sain wahanol ac yna yn cysylltu gydag un olygfa o’r chwedl Culhwch ac Olwen. Ar ddechrau’r wers fe wnaethom ailedrych dros y chwedl er mwyn sicrhau bod y plant yn cofio'r golygfeydd. Roeddem wedi darllen y stori gyda'n gilydd. Yna wnes i chware’r gerddoriaeth ac roedd y plant yn nodi pwyntiau bwled i bob un e.e. can 1 – Cerddoriaeth ysgafn- hapus- Culhwch yn priodi Olwen. Ar ôl y dasg yma gwnaethom drafod pob can yn fanwl gan ddefnyddio geirfa gerddorol e.e.. tawel, uchel, dwfn, ysgafn.  Yna gwnaeth y plant mynd ati i ddewis 1 can a llunio llun o’r olygfa gwelsant wrth wrando ar y gerddoriaeth. Datblyga hyn sgil creadigol a dychymyg y disgyblion. Ar ôl hyn fe aeth y plant ati i ysgrifennu paragraff byr pam dewiswyd yr olygfa tuag at y gerddoriaeth. Roedd hyn wedi helpu’r plant allu rhoi rheswm dros eu dewis. Roedd y wers yma wedi galluogi’r plant myfyrio ar gysyniadau a syniadau a rhyngweithio â'i gilydd wrth iddynt gloddio'n ddyfnach i ffocws y wers. Wrth gysylltu’r ddau faes dysgu a phrofiad roedd wedi helpu dyfnhau dysgu’r plant.

	Beth rydych chi wedi’i ddysgu?

	Dysgais o’r profiad yma bod y wers  trawsgwricwlaidd yma wedi cynnig ffordd greadigol o ddatblygu gwybodaeth, sgiliau a dealltwriaeth plant wrth eu hysgogi i ddysgu trwy bynciau ysgogol. Gwelais fod y wers wedi ennyn dychymyg y plant ac roeddent wedi mwynhau. Rhoddodd y wers cyfle i mi annog ymholi gweithredol, cymryd yr awenau, a thrafodaeth a dadl gan blant. Roedd gan y plant barnau gwahanol ar y gerddoriaeth ac roedd rhai yn gweld pethau gwahanol i'w gilydd. Roedd y profiad yma wedi caniatáu i mi ddefnyddio pynciau academaidd lluosog ar yr un pryd. Mae wedi bod yn ffordd effeithiol o ddysgu sgiliau datrys problemau i'r plant yn ogystal â rhoi ystyr byd go iawn i aseiniadau wrth gynyddu eu hymgysylltiad. Wrth arsylwi gwelais fod ymdeimlad o gyflawniad wrth gwblhau’r dasg gan y plant wedi ei chryfhau. Credaf fod y wers drawsgwricwlaidd yma wedi bod yn ffordd effeithiol o ddysgu sgiliau datrys problemau rhoi ystyr byd go iawn i aseiniadau ysgol, a chynyddu ymgysylltiad a thrylwyredd y plant. Dysgais fod dysgu mewn meysydd trawsgwricwlaidd yn ffordd o gyfuno gwahanol feysydd dysgu a phrofiad i gyflwyno gwersi y mae plant yn mwynhau ac yn datblygu i gyrraedd eu targedau. Yn ogystal roedd y plant wedi cael eu hysgogi i ddysgu trwy gyfres o bynciau sy'n gysylltiedig a gwelais hyn yn fuddiol wrth iddynt fynd ati i gwblhau’r dasg.

	Beth nesaf?

	Byddaf yn dal ati I gynllunio gwersi trawsgwricwlaidd er mwy’n sicrhau cynnydd a datblygiad plant. 
Rhoddir gwersi trawsgwricwlaidd cyfleoedd i mi ddatblygu gwaith tîm wrth i mi drafod fy ngwers gyda athrawes sydd yn cynrychioli Maes dysgu a phrofiad Iaith Llythrennedd a chyfathrebu. Byddaf yn parhau i ddatblygu sgiliau gwaith tîm wrth cydweithio gyda athrawon eraill. Hefyd byddaf yn dysgu mwy o wybodaeth am y broses ddysgu wrth gynllunio’n trawsgwricwlaidd.



Rhan 2 
Yn yr aseiniad yma byddaf yn trafod yr egwyddor bedagogaidd  Asesu ar gyfer Dysgu (AagD) fel maes ar gyfer datblygu a chyfiawnhau camau nesaf fy natblygiad. Trafodaf sut all datblygu’r strategaeth yma helpu i wella fy arfer proffesiynol yn y dyfodol. Rhanna gweithgareddau AagD lan mewn i 4 elfen sef rhannu meini prawf gyda disgyblion, hunan asesu ac asesu cymheiriaid, ansawdd cwestiynau/ansawdd y siarad ag defnydd o adborth safonol (Taras 2009). Mae AagD yn broses o geisio penderfynu ble mae dysgwyr yn eu dysgu, ble mae angen iddynt fynd nesaf, a sut orau i'w cael yno (ARG, 1999). Byddaf yn archwilio a gwerthuso dwy strategaeth AagD a ddefnyddiais yn ystod fy Mhrofiad Addysgu Proffesiynol (PAP) sef cwestiynu a hunan asesu ac asesu cymheiriaid. Caiff y strategaethau yma helpu dysgwyr gwella eu sgiliau, i ddatgelu dysgwyr i ddeall ac i helpu hyfforddwyr i osod dysgu i'r lefel gywir (Centre for Educational Research and Innovation, 2008). Mae AagD i addysg ysgolion cynradd yn faes o bwysigrwydd cynyddol ac yn plethu o fewn y fframwaith Cwricwlwm i Gymru (Llywodraeth Cymru 2020).
Dywed Jones (2005) bod defnyddio strategaethau AagD yn hysbysu dysgwyr o'u cynnydd a'i gadel i gymryd y camau angenrheidiol sydd angen arnynt i wella eu perfformiad (Jones, 2005). Yn ôl Shuichi (2016) mae AagD yn hyrwyddo perthynas wahanol rhwng yr athro a'r myfyriwr nag mewn modelau traddodiadol o asesu ffurfiannol. Ychwanega, mae’r athro yn draddodiadol sydd yn gyfrifol am weithgaredd asesu, ond mewn dulliau AagD gall dysgwyr asesu eu hunain (Shuichi 2016). Chwaraea asesu rhan bwysig yn addysg wrth sicrhau bod pob disgybl yn cael ei chefnogi a’i herio ac mae’n fwy i'w wneud a helpu myfyrwyr i dyfu na chofnodi eu camgymeriadau (Addysg Cymru, 2020 a Chan, Ha a Ng, 2016). Noda AagD y dysgwyr o’u cynnydd a’u gadael i gymryd y camau nesaf sydd angen arnynt i wella ei pherfformiad (Jones, 2005). Cytuna ARG (1999), dywed bod AagD yn cynnwys disgyblion, i roi gwybodaeth iddynt ar eu cynnydd ac arwain eu hymdrechion dilynol. Rhanna Estyn (2020) bod AagD effeithiol yn hanfodol o fewn y byd addysg. Noda ei fod yn codi safonau’r dysgwyr (Estyn, 2020). Tra bod Estyn (2020) a ARG (1999) efallai 'n gywir, cred Bennet (2012) a Klenowski (2009)  bod asesiad ffurfiannol yn cael ei leihau i brofion ystafell ddosbarth rheolaidd, a ddefnyddir i fonitro cynnydd myfyrwyr er mwyn gwella canlyniadau gradd a phrofion. Cefnoga Hargreaves (2013), OECD (2013) a Swaffield (2011) hyn. Mynega rhai bod AagD yn canolbwyntio ar brosesau er mwyn hybu perthnasoedd dilys rhwng athrawon a myfyrwyr yn yr ystafell ddosbarth (Shuichi, 2016). Yn hytrach na hyn, dadleua eraill bod AagD yn ffocysu gormod ar gyrraedd targedau (Wiggins, 1998). Awgryma Wiggins (1998) nod asesiad ffurfiannol yw addysgu a gwella perfformiad myfyrwyr, nid dim ond archwilio i gyrraedd targedau. Gellid dadlau ymhellach ddaw rhai problemau pan fydd asesu ffurfiannol yn cael ei leihau i asesiad crynodol bach ar gyfer gwella graddau a lefelau (Taras, 2009). Er hyn, esbonia Donaldson (2015) a Gardner (2006) bod defnyddio strategaethau AagD yn trawsnewid prosesau addysgu a dysgu er mwyn gwella cynnydd disgyblion. Ychwanega Shuichi (2016) bod gan AagD botensial cyfoethog i wella arfer ystafell ddosbarth a chanlyniadau addysgol ehangach.
Gwêl yn rhan 1 fy mod i wedi defnyddio strategaeth cwestiynu ar ddechrau gwers. Dechreua nifer o athrawon sydd wedi eu trwytho mewn asesiad ffurfiannol gyda chwestiwn neu weithgaredd sydd yn sefydlu gwybodaeth flaenorol (Clarke, 2014). Esbonia Jones (2005) bod dysgwyr yn buddio’n fawr ar strategaeth cwestiynu AagD. Dywed nifer bod y strategaeth yma yn ffordd bwysig a chyflym o ddarganfod beth mae’r dysgwyr yn eu deall am bwnc. (Cambridge International Education Teaching Team, d.a.). Yn ogystal â hyn, os yw dysgwyr yn ymgorffori’n effeithiol mewn gwers, gall cwestiynu codi eu cyrhaeddiad (Cambridge International Education Teaching Team, d.a.). Awgryma adroddiad gan Wiltshire LA Literacy Team (2008) y gellir grwpio cwestiynau a ofynnir yn yr ystafell ddosbarth i ddau gategori, ac yn dangos bod angen gwahanol lefelau o feddwl ar gyfer y gwahanol fathau o gwestiynau. Mae cwestiwn caeedig yn awgrymu bod gan yr athro ymateb ‘cywir’ a bennwyd ymlaen llaw mewn golwg. Yn wahanol i hyn mae cwestiwn agored yn caniatáu ystod o ymatebion (Schuman, 2008). Yn ystod gyfnod agoriadol fy ngwers roedd y plant am ddatblygu eu sgiliau gwrando a chyfathrebu yn y Gymraeg wrth i mi ddefnyddio strategaeth cwestiynu fel dull AagD (Jones, 2005). Roeddwn wedi defnyddio amrywiaeth o gwestiynau agored a chaeedig yn ystod y wers. Defnyddiais y dull cwestiynu ar ddiwedd y wers hefyd wrth ddefnyddio platfform dysgu ar sail gêm ‘Kahoot!’. Helpa’r dull yma cynyddu cyfranogiad disgyblion o fewn y dosbarth. Dywed bod hyn oherwydd ei fod yn hwylus ac nid yw’r plant yn ymwybodol eu bod yn cael eu hasesu (Wang, 2020). Ni raid chwilio ymhell i ganfod tystiolaeth bod defnyddio gemau a gweithgareddau fel cwisiau ar lawr dosbarth yn helpu datblygu sgiliau gwrando a chyfathrebu plant (Occupational Outlook Handbook, 2008). Hefyd, pwysleisia Sullivan (2003) pwysigrwydd defnyddio cwestiynu fel strategaeth AagD. Mynega bod cwestiynu yn ffordd allweddol i athrawon canfod yr hyn y mae disgyblion eisoes yn ei wybod, nodi bylchau mewn gwybodaeth a dealltwriaeth a sgaffaldio datblygiad eu dealltwriaeth i'w galluogi i gau'r bwlch rhwng yr hyn y maent yn ei wybod (Sullivan, 2003). Awgryma hyn gall athrawon ddefnyddio cwestiynu fel strategaeth o AagD i gael ymatebion ar unwaith gan ddisgyblion i sefydlu’r hyn y maent wedi’i ddeall  athrawon ddefnyddio cwestiynu i gael ymatebion ar unwaith gan ddisgyblion i sefydlu’r hyn y maent wedi’i ddeall. Wedi dweud hyn, mynega rhai nid yw’r cwestiynau a ddefnyddir gan athrawon yn ddigon heriol i'w disgyblion (Ko a Sammons, 2013). Ond, trafoda Jones (2005) a Coe et al. (2020) bod defnyddio strategaethau cwestiynu yn ystod gwersi yn gallu hyrwyddo meddwl dysgwyr yn ddwfn gan eu helpu i gysylltu ag ymhelaethu syniadau. Er hyn, noda Rowe (1986) a Flórez a Sammons (2013) bod athrawon yn aros llai nag eiliad am ateb cyn iddynt ymyrryd. O achos hyn, noda bod angen i athrawon cynyddu’r ‘amser aros’ sef yr amser a roddir i ddysgwyr feddwl am ateb (Flórez a Sammons, 2013). Ymhellach, awgryma Rowe (1986) bod rhai athrawon yn defnyddio cwestiynu ar gyflymder cyflym i gadw rheolaeth ymddygiad. O achos hyn, mae’n cynyddu’r angen i ddadleoli ac yn atal y math o feddwl mai athrawon yn ceisio annog (Rowe, 1986). Gosoda Dixson a Warrell (2016) bod angen i athrawon gofio nodau eu hasesiad a sut maen nhw'n bwriadu defnyddio canlyniadau’r. Eglura bod hyn yn helpu iddynt ddewis yr offer gorau i gyflawni'r nod wrth law (Dixson a Warrell, 2016). Er hyn, amlinella Jones (2005) a Coe et al (2020) bod cwestiynu yn un o'r dulliau mwyaf cyffredin o wirio dealltwriaeth dysgwyr a dylai athrawon defnyddio cwestiynu i hyrwyddo meddwl ei disgyblion ac i'w asesu. At hyn, mynega bod strategaeth cwestiynu yn hyrwyddo meddwl dyfnach ac yn ffordd dda o ddatblygu dull rhyngweithiol o gyfathrebu (Coe et al, 2020; Jones, 2005).  
Er mwyn i blant feddwl yn fwy gofalus a beirniadol am gysylltiad gwersi, mae angen i athrawon symud disgyblion tuag at ateb cwestiynau lefel uwch (Bloom, 1956). Mae’r mathau hyn o gwestiynau wedi’u cysylltu’n agos â Thacsonomeg Amcanion Addysgol Bloom (1956), sy’n egluro’r prosesau sy’n gysylltiedig â dysgu ac sy’n darparu sail ar gyfer y mathau o gwestiynau y dylai athrawon eu gofyn er mwyn datblygu dealltwriaeth disgyblion. Cynrychiola'r diagram triongl (Gweler atodiad 1) y trawsnewid o feddwl lefel isel i feddwl lefel uchel, ac mae llawer o ffyrdd y mae’r dacsonomeg yn cael ei gymhwyso i ddysgu drwy’r cwestiynau a ofynnir i’r disgyblion gan yr athro (Bloom, 1956). Cwestiynau sy'n gofyn am ddeunydd yn y categorïau ‘remember’ a ‘understand’ yn ei gwneud yn ofynnol i ddisgyblion roi ateb un gair neu frawddeg yn unig, heb orfod rhoi rheswm dros wneud hynny (Sullivan, 2003). Golyga hyn gall athrawon ond asesu bod disgyblion wedi darllen gwybodaeth, neu amsugno gwybodaeth y gweithgaredd o fewn y wers. Nid ydynt yn ei gwneud yn ofynnol i ddisgyblion feddwl ymhellach am eu hateb, a all felly gyfyngu ar gyfleoedd disgyblion i ddatblygu eu gwybodaeth a’u syniadau wrth gyfeirio at y gweithgaredd (Sulivan, 2003). Fodd bynnag, gall y categorïau o gwestiynau yn uwch i fyny’r triongl, megis syntheseiddio a gwerthuso, hybu meddwl dyfnach a thrafodaeth rhwng y disgybl a’r athro, a’r disgybl a’i gyfoedion, gan ennyn diddordeb disgyblion yn llawn, a’u hannog i fod yn greadigol gyda, a gwerthuso cynnwys y wers (Sulivan, 2003; Bloom, 1956). Eglura Sulivan (2003) gellir defnyddio’r categorïau hyn fel sail ar gyfer llunio cwestiynau fel bod disgyblion yn gallu datblygu eu meddyliau a’u syniadau, ac yn gallu ateb cwestiynau sy’n ymwneud â meddwl lefel uwch. Esbonia Black et.al (2004) bod gofyn cwestiynau syml yn bwysig wrth ymestyn meddwl disgyblion a’u galluogi i  fod yn rhan o’r ddeinameg ryngweithiol o’r ystafell dosbarth. Cefnoga Dauncey (2017) hyn, rhanna gellir adnoddau AagD darganfod ble mae’r dysgwr arni ar hyn o bryd a gall symud tuag at y camau nesaf. Ymhellach, ychwanega Rosenshine (2012) bod yr athrawon mwyaf effeithiol yn gofyn i'w ddisgyblion esbonio’r broses a defnyddiwyd i ateb y cwestiwn. Ar gyfer fy natblygiad byddaf yn ystyried y mathau o gwestiynau byddaf yn gofyn, a sut y caiff y rhain eu geirio i'r dysgwyr er mwyn sicrhau bod eu meddyliau a’u trafodaethau â chyfoedion yn canolbwyntio ar yr hyn sydd angen ei ddysgu. Noda Fries-Gathier (2008), gofynnir cwestiynau am amrywiaeth o resymau, ac mae angen eu gofyn i ddisgyblion mewn gwahanol ffyrdd. Ehanga bod rhaid i athrawon sicrhau eu bod yn gofyn y math cywir o gwestiwn os yw disgyblion am ymgymryd ag unrhyw dasg yn briodol (Fries-Gathier, 2008) Dywed hyn oherwydd gall aralleirio unrhyw gwestiwn penodol ysgogi ymateb gwahanol gan blant, yn yr ystyr bod angen meddwl mwy beirniadol ar rai nag eraill (Fries-Gathier, 2008).
Yn gryno, mae dull AagD cwestiynu yn galluogi ymarferwyr ddeall effeithiolrwydd y dysgu ac ystyried pwysigrwydd rhoi adborth rheolaidd I'w disgyblion ac addasu addysgu a deunyddiau i gwrdd ag anghenion pob unigolyn (Donaldson, 2015). Hefyd, mae cwestiynu effeithiol yn hanfodol o fenw byd addysg wrth godi safonau’r dygwyr (Estyn, 2020).
Rhagfynega Black et al (2003) bod plant yn dysgu trwy gymryd rolau athrawon.  Medd rhai bod asesu cymheiriaid a hunanasesu yn gwneud cyfraniadau unigryw i ddysgu myfyrwyr ac na ellir eu cyflawni mewn unrhyw ffordd arall (Black et al. 2003). Cyflwyna Pandero a Brown (2017), un o egwyddorion canolog meysydd AagD yw asesu cymheiriaid. Amlyga bod athrawon yn gwerthfawrogi’r strategaeth fel gweithgaredd dysgu (Panadero a Brown, 2017). Ystyria athrawon Hong Kong y dull yma yn ddefnyddiol wrth ddatblygu sgil ehangach disgyblion (Bryant a Carless, 2010). Yn yr un modd, gosoda Boon (2015) bod y strategaeth yn ffordd dda o helpu plant i ddatblygu eu dealltwriaeth o sut i ddefnyddio'r cylch o fwriadau dysgu i gyfoethogi eu gwaith. Gweler yn rhan 1 defnyddiais strategaethau hunan asesu ac asesu cymheiriaid wrth ddefnyddio dull marcio cyfoedion. Roedd y dysgwyr yn marcio a rhoi sylwadau ar waith ei gilydd. Mynna Llywodraeth Cymru (2010) bod y strategaeth yma yn effeithiol iawn ar ôl cyflawniadau grŵp. At hyn, noda rhai ei fod yn strategaeth fuddiol iawn i helpu ddatblygu sgiliau datrys problemau (Spandorfer et al. 2014; Panadero, Jönsson a Strijbos, 2016). Canfu Flórez a Sammons (2013), bod plant yn derbyn mwy o arsylwadau am eu gwaith pan ddaw o gyfoed yn hytrach nag wrth athro. Gwelais yn ystod fy ngwersi lle defnyddiais asesu cyfoedion bod y plant yn mwynhau rhoi a chymryd adborth wrth ei gilydd. Trwy gymryd cymaint o ran yn y broses asesu, mae'r hyn y mae’r plant yn eu dysgu yn tueddu i aros gyda nhw (Black et al. 2003). Cyflwyna OECD (2005) bod sgiliau asesu cymheiriaid a hunan asesu yn rhan bwysig o ddod yn drefnydd gydol oes ac yn unigryw o werthfawr. Ymhelaetha bod myfyrwyr yn fwy tebygol o dderbyn beirniadaeth gan ei gilydd nag wrth athro (OECD, 2005). Ond, ar y llaw arall dadleua rhai nad yw cyfoedion yn derbyn cyfrifoldeb wrth asesu cyfoedion (Bryant a Carless 2010; Harris a Brown 2013). Dywed NFER (d.a) bod angen i athrawon gwneud y canllawiau ar gyfer rhoi adborth yn eglur a sicrhau bod y plant yn deall ac yn dilyn y rhain wrth weithio mewn grwpiau.  Yn ogystal â hyn, cytuna eraill ei bod yn cymryd amser a hyfforddiant i ddatblygu disgyblion i’r lefel ofynnol o ymwybyddiaeth i allu deall eu proses ddysgu eu hunain a gweithredu arni (Flórez a Sammons, 2013). Dadl debyg sydd gan Van Gennip et al. (2010), a dywed na fydd rhai cyfoedion yn teimlo’n ddiogel yn datgelu eu gwaith i gyfoedion na derbyn gwerthusiadau ganddynt . Yn yr un modd, dengys rhai bod pryderon ynghylch dilysrwydd y strategaethau yma oherwydd efallai ni fydd rhai dysgwyr yn ddigon cymwys mewn maes i wneud amcangyfrif cywir o ansawdd gwaith myfyriwr arall (Panadero a Brown, 2017). Esbonia Flórez a Sammons (2013) nad yw plant yn gyfarwydd â meddwl am eu gwaith mewn perthynas â nodau dysgu penodol, ond dadleua bod defnyddio iaith debyg gan eu cyfoedion yn cyfrannu at wneud adborth mwy hygyrch a dealladwy (Flórez a Sammons, 2013). O achos hyn, pwysleisia NFER (d.a) pwysleisio annog disgyblion i fyfyrio ar eu datblygiad a’u cynnydd eu hun. Yn ystod PAP, sicrheais fod y plant yn gyfforddus ac yn deall y meini prawf llwyddiant cyn mynd ati i'w farcio’i chyfoedion. Roedd gan y plant ddewis pwy oedden nhw am i'w asesu. Yn ogystal â hyn fe wnes i ddefnyddio fframiau llafar i sicrhau bod yr ymarfer yn gadarnhaol (Spendlove, 2009).  Ar y naill law gall plant ystyried asesiad cymheiriaid yn annheg, ar y llaw arall gall chwarae rhan hanfodol wrth greu amgylchedd dysgu cadarnhaol (Carvalho 2012 a Spendlove, 2009). I rai dysgwyr bydd y strategaeth hon yn ddieithr ac felly’n bwysig bod dysgwyr yn cael eu cyflwyno’n ofalus i'r cysyniad o asesu cymheiriaid (Spendlove, 2009). Yng Nghanada, mae gwell gan rhai athrawon asesu cymheiriaid oherwydd ei fod yn hwyluso gweithgareddau a gwaith grŵp (Noonan a Duncan, 2005). Yn ogystal â hyn, cred rhai ysgolion yng Nghanada bod creu amgylchedd emosiynol cywir yn bwysig a helpir cyflawni hyn orau trwy fodelu'r broses asesu cymheiriaid. Gwelais yn ystod fy ngwers bod hunan asesu ac asesu cymheiriaid wedi ennyn diddordeb y dosbarth ac roedd y plant yn teimlo’n falch wrth all cymryd rôl yr athro. Canfu athrawon yn Seland Newydd fod gan asesu cymheiriaid a hunanasesu potensial i wella dysgu myfyrwyr (Harris a Brown, 2013). Ysgoga asesu cymheiriaid diddordeb dosbarth cyfan mewn meddwl lefel uchel trwy berchnogaeth ar y broses asesu (Panadero a Brown, 2017). Cefnoga Spendlove (2009) hyn, eglura bod y strategaethau yma yn darparu gwybodaeth werthfawr i'r dysgwyr ac ennyn diddordeb dosbarth mewn meddwl lefel uwch trwy berchnogaeth o’r broses asesu. Noda hyn gwybodaeth bwysig ar gyfer mynd i'r afael a chamdybiaethau trwy addasu’r addysgu ac fe ddarparir gwybodaeth werthfawr i'r dysgwr Spendlove (2009). Serch hyn dylid ystyried y strategaeth o bob ongl. Pwysleisia Pandero a Brown (2017) bod agweddau, profiadau a chredoau  athrawon tuag at y strategaeth yn ffactor bwysig wrth benderfynu a yw’n cael ei gyflawni’n gywir.
Wedi ystyried y dadleuon hyn, gwêl bod hunan asesu ac asesu cymheiriaid yn helpu disgyblion i ddatblygu eu dealltwriaeth o amcanion dysgu a meini prawf llwyddiant (Harris a Brown, 2013; NFER d.a) Dengys ymchwil bod disgyblion yn gwneud mwy o gynnydd pan fyddant yn cymryd rhan weithredol yn eu dysgu a hunan asesu (Spendlove, 2009; NFER d.a). Dadleua Taras (2009) nad yw plant ar sgiliau i farnu problemau a gosod targedau ac felly gwêl bod ymdrechion hunan asesu ac asesu cymheiriaid yn aflwyddiannus. O achos hyn, un cam penodol y byddaf yn cymryd mewn profiad addysgu yn y dyfodol fydd i fodelu sut i hunan asesu ac asesu cymheiriaid. Er enghraifft, gallaf ddangos sut i roi adborth adeiladol (sylwadau manwl, ffocws gwrthrychol, ac ati) ar lafar a thrwy farcio. Yn ôl NFER (d.a) ffordd dda o wneud hyn yw defnyddio enghreifftiau o waith gan ddisgyblion anhysbys (e.e. o flwyddyn flaenorol neu ysgol arall), gan fodelu’r math o adborth adeiladol y gellid ei roi neu ddarparu rhestr o gwestiynau y gallai disgyblion eu gofyn. Credaf bydd hyn yn galluogi disgyblion i ddod yn gyfarwydd â’r broses cyn gofyn iddynt werthuso a rhoi sylwadau ar waith eu cyd-ddisgyblion. I ddatblygu fy arfer proffesiynol ymhellach byddaf gefnogi disgyblion i roi adborth effeithiol, gan eu helpu i ddeall y gwahanol fathau o adborth y gellir eu rhoi a sut y gall pob math helpu eraill i wella eu gwaith (NFER, d.a). Mynega rhai y gall marcio dosbarth cyfan fod yn ddefnyddiol hefyd gan ei fod yn caniatáu trafodaeth a rhannu syniadau mewn amgylchedd diogel (NEFR, d.a). Felly gallaf ddefnyddio hyn yn ystod fy ngwersi i helpu datblygu cynnydd disgyblion. Wrth werthuso fy arfer ar PAP gwêl y gallaf wedi defnyddio’r strategaethau asesu cyfoedion mewn ffordd fwy hwylus. Canfu Vanderhoven et al (2015), teimla plant yn fwy cadarnhaol pan sicrhawyd anhysbysrwydd.  
Wrth dynnu tua’r terfyn, down i'r casgliad bod strategaethau AagD yn tanlinelli bwysigrwydd cynnwys plant yn ei ddysgu a galluoga i addysgwyr deall effeithiolrwydd y dysgu gan addasu deunyddiau i gwrdd â gofynion disgyblion (Shuichi, 2016; Gardner, 2006; Donaldson, 2015). Ar y cyfan, gwêl bod datblygu rhyngweithiadau AagD yn gyfleoedd pwerus ar gyfer gwella dysgu a chaiff effaith cadarnhaol a’r datblygiad a chynnydd plant (Donaldson, 2015; Hattie, 2012). Yn y dyfodol byddaf yn defnyddio strategaethau AagD yn aml yn ystod gwersi i sicrhau addysgu effeithiol (Donaldson, 2015). Cyrhaeddaf safon addysgeg ‘ Asesu ar gyfer dysgu’ wrth i mi gyflyno strategaethau megis cwestiynu a hunan asesu ac asesu cyfoedion yn fy ngwersi. I sicrhau cynnydd disgyblion byddaf yn dal ati i fwrw’r safon yma wrth ddefnyddio strategaeth meini prawf llwyddiant ac adborth yn gyson.

